–Հայրիկն ասում էր՝ «Մի սովորի, գնա արտելում աշխատի կամ ծաղիկ ծախի»։ Ես էլ ասում էի՝ «Այ պապ, ինձ դպրոցում ասում են՝ սիրուն աղջիկ ես, լավ երգում ես, դերասանուհու տվյալներ ունես»։ Կիրովի այգում կենդանի օրկեստրն էր նվագում. քույրերիս ու եղբայրներիս հավաքում ու գնում էինք. ո՜նց էի սիրում... Ու հորս ասում էի՝ «Ես ինչո՞ւ գնամ արտելում աշխատեմ։ Աշխատի, պահի քո երեխաներին, դու ես բերել, դու էլ պահի, ես պիտի սովորեմ, ոչ թե գնամ մեխակ ծախեմ»։